CELEX: 62005TA0415
Language: et
Date: 2010-09-13 00:00:00
Title: Liidetud kohtuasjad T-415/05, T-416/05 ja T-423/05: Üldkohtu 13. septembri 2010 . aasta otsus — Kreeka jt versus komisjon (Riigiabi — Lennundussektor — Kreeka riikliku lennuettevõtja ümberkorraldamise ja erastamisega seotud abi — Otsus, millega tunnistatakse abi ühisturuga kokkusobimatuks ja määratakse selle tagastamine — Kahe äriühingu majanduslik järjepidevus — Abi tagastamise eesmärgil selle tegeliku saaja tuvastamine — Eraettevõtja kriteerium — Abi kokkusobivus ühisturuga — Põhjendamiskohustus)

6.11.2010   
            
            
               ET
            
            
               Euroopa Liidu Teataja
            
            
               C 301/21
            
         Üldkohtu 13. septembri 2010. aasta otsus — Kreeka jt versus komisjon
   (Liidetud kohtuasjad T-415/05, T-416/05 ja T-423/05) (1)
   
   (Riigiabi - Lennundussektor - Kreeka riikliku lennuettevõtja ümberkorraldamise ja erastamisega seotud abi - Otsus, millega tunnistatakse abi ühisturuga kokkusobimatuks ja määratakse selle tagastamine - Kahe äriühingu majanduslik järjepidevus - Abi tagastamise eesmärgil selle tegeliku saaja tuvastamine - Eraettevõtja kriteerium - Abi kokkusobivus ühisturuga - Põhjendamiskohustus)
   2010/C 301/31
   Kohtumenetluse keel: kreeka
   
      Pooled
   
   
      Hagejad: Kreeka Vabariik (esindajad: A. Samoni-Rantou ja P. Mylonopoulos (hageja kohtuasjas T-415/05); Olympiakes Aerogrammes AE (Kallithea, Kreeka) (esindaja: avocat V. Christianos) (hageja kohtuasjas T-416/05); Olympiaki Aeroporia Ypiresies AE (Ateena, Kreeka) (esindajad: avocat P. Anestis, avocat S. Mavrogenis, solicitor S. Jordan, solicitor M. T. Soames ja avocat D. Geradin) (hageja kohtuasjas T-423/05).
   
      Kostja: Euroopa Komisjon (esindajad: D. Triantafyllu ja T. Scharf)
   
      Kostja toetuseks menetlusse astujad: Aeroporia Aigaiou Aeroporiki AE (Ateena) esindajad: avocat N. Keramidas ja kohtuasjas T-416/05 ka avocat N. Korogiannakis, avocat I. Dryllerakis ja avocat E. Dryllerakis (menetlusse astuja kohtuasjades T-416/05 ja T-423/05)
   
      Ese
   
   Taotlus tühistada komisjoni 14. septembri 2005. aasta otsus KOM (2005) 2706 lõplik, millega loetakse ühisturuga kokkusobimatuks Kreeka ametiasutuste poolt lennundusettevõtjatele Olympic Airways ja Olympic Airlines antud riigiabi.
   
      Resolutsioon
   
   
               1.
            
            
               Tühistada komisjoni 14. septembri 2005. aasta otsuse K(2005) 2706 lõplik, Olympiaki Aeroporia Ypiresies AE-le antud riigiabi kohta (K 11/2004 (endine NN 4/2003) — Olympiaki Aeroporia — Ümberkorraldamine ja erastamine) artikli 1 lõige 1.
            
         
               2.
            
            
               Tühistada osaliselt otsuse K(2005) 2706 lõplik artikli 1 lõige 2 selles osas, milles see käsitleb summat, mis vastab kõigile immateriaalsetele varadele, mis olid kajastatud Olympiaki Aeroporia Ypiresiesi ümberkorraldusbilansis firmaväärtusena, Olympiakes Aerogrammes AE-le ülekantud lennukite väärtusele ning endiselt Olympiaki Aeroporia Ypiresiesi bilansis registreeritud kahe lennuki müügist oodatavale tulule.
            
         
               3.
            
            
               Tühistada otsuse K(2005) 2706 lõplik artikkel 2 osas, kus puudutatakse artikli 1 lõigetes 1 ja 2 käsitletud meetmeid osas, milles need sätted on tühistatud.
            
         
               4.
            
            
               Jätta hagid ülejäänud osas rahuldamata.
            
         
               5.
            
            
               Kõik pooled kannavad ise oma kohtukulud, sh ajutiste meetmete kohaldamise menetlusega seotud kohtukulud.
            
         
      (1)  ELT C 22, 28.1.2006.